'- Nom de l'organització: EDENWAY S.L.

- Descripció de l'actuació:

Estem davant d'una oportunitat històrica per solucionar els
reptes de la nostre ciutat i el nostre món. La revolució en
l'educació no és la tecnològica sinó és aquella que té la
valentia de construir un món més humà, més honest i compromès. En
aquest sentit, les escoles són claus per aconseguir una
transformació integral sostenible perquè tenen el potencial de
dotar les pròximes generacions amb aptituds, coneixement i
capacitat de comprensió per afrontar les oportunitats actuals i
futures.

Emmarcat en aquest context, fa dos anys neix a Barcelona el Model
de Transformació integral sostenible NATIVES (en endavant, Model
NATIVES), creat i promogut per Edenway SL, amb l'ambició
d'integrar la Sostenibilitat a l'Educació i les Escoles,
facilitant que tots els membres de la comunitat educativa siguin
actors claus del canvi.

Partint de l'Agenda 2030 i els 17 Objectius de Desenvolupament
Sostenible (ODS), el Model NATIVES proposa una "acció
transformadora" en favor de les persones, el planeta i la
prosperitat, i enfortir la pau universal i l'equitat.

Els 17 ODS estan integrats en el Model, i reconeixen que les
intervencions en una àrea afectaran els resultats d'altres, i que
la transformació sostenible ha d'equilibrar la sostenibilitat
mediambiental, econòmica i social de tot el nostre planeta i les
persones que hi viuen.

La força, dinamisme i energia del Model es generen a través de la
posada en valor de la Innovació, la Imaginació i la Implicació de
tots els grups d'interès que constitueixen la comunitat educativa
de cada escola, independentment de la seva ubicació.

El Model s'estructura en base a tres pilars clau: la Cultura i
Organització Sostenible, el Programa Educatiu Sostenible i els
Espais Físics Sostenibles. Cada pilar va acompanyat de mesures i
recomanacions concretes a implementar, que faciliten l'adopció
del Model per part de cada escola i fomenten cadascun dels seus
Programes de Transformació Sostenible, amb accions
particularitzades a les seves necessitats des de la perspectiva
local.

La interconnexió dels tres pilars de manera equilibrada és clau
per a l'èxit del Model. En aquest sentit, els tres pilars es
desenvolupen conjuntament sustentats per la Plataforma digital
NATIVES, permetent que qualsevol Escola adquireixi el
coneixement, les competències, els processos i les eines per a
alçar-se com a referents en Sostenibilitat i Innovació en la seva
comunitat local i facilitant que seus alumnes i alumnes es
converteixin en agents actius de canvi.

La Plataforma NATIVES és l'escenari virtual on Escoles de tot el
món, a través del Cicle NATIVES, aprenen, s'inspiren,
construeixen, despleguen i comparteixen els seus projectes de
manera àgil i eficaç, en favor d'un món millor.

Actualment, hi ha 4 escoles NATIVES a l’Àrea Metropolitana de
Barcelona (2 escoles a Barcelona, 1 a Badalona i 1 a Esplugues de
Llobregat). En total, quasi 40 Escoles NATIVES a nivell global,
30.000 joves NATIVES actuant en més de 11 països i 62 projectes
NATIVES en marxa.

- Calendari execució: Acció a llarg termini.

- Pàgina web: https://native-s.com ( https://native-s.com/ )

- Dades de contacte: Lucia González, Co-Fundadora de NATIVES i
CEO a Edenway SL, lucia.gonzalez@edenwaygroup.com